***pakeistas***

**projektas**

**reg. Nr. T-194**

**2.10. darbotvarkės klausimas**

**Pasvalio rajono savivaldybės taryba**

**Sprendimas**

**Dėl lėšų paskyrimo JAUNIMO organizacijoms IR SU JAUNIMU DIRBANČIOMS organizacijoms**

2017 m. rugpjūčio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 17 punktu, Pasvalio rajono jaunimo organizacijų ir su jaunimu dirbančių organizacijų projektų finansavimo iš Savivaldybės biudžeto lėšų tvarkos aprašu, patvirtintu Pasvalio rajono savivaldybės tarybos 2017 m. kovo 31 d. sprendimu Nr. T1-65 „Dėl Pasvalio rajono jaunimo ir su jaunimu dirbančių organizacijų projektų finansavimo iš Savivaldybės biudžeto lėšų tvarkos aprašo patvirtinimo“, ir atsižvelgdama į Pasvalio rajono savivaldybės jaunimo reikalų tarybos 2017 m. rugpjūčio 7 d. posėdžio protokolą Nr. TJ-4, Pasvalio rajono savivaldybės taryba nusprendžia:

1. Skirti iš Bendruomeninės veiklos ir jaunimo rėmimo programos (kodas 08) Jaunimo organizacijų ir jaunimo savanoriškos veiklos skatinimo priemonės (08.01.02.01.01) 1 500 Eur jaunimo organizacijų ir su jaunimu dirbančių organizacijų projektams finansuoti (priedas).

2. Įpareigoti Pasvalio rajono savivaldybės administracijos direktorių pasirašyti finansavimo sutartis su jaunimo organizacijomis ir su jaunimu dirbančiomis organizacijomis.

Sprendimas per vieną mėnesį gali būti skundžiamas Panevėžio apygardos administraciniam teismui Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Kultūros ir jaunimo reikalų skyriaus vyresnioji specialistė

Ingrida Mazaliauskienė

2017-08-07 tel. Nr. 54 134

Suderinta DVS Nr. RTS-226

Pasvalio rajono savivaldybės tarybos

2017 m. rugpjūčio d. sprendimo Nr. T1-

priedas

**lėšų, skirtų JAUNIMO ORGANIZACIJOMS ir su jaunimu dirbančioms organizacijoms, paskirstymas**

|  |  |  |
| --- | --- | --- |
| **Eil. Nr.** | **Organizacijos pavadinimas** | **Siūlomas skirti finansavimas, Eur** |
| 1. | Pasvalio kultūros centras | 500 |
| 2. | Pasvalio rajono jaunųjų ūkininkų ratelių organizacija | 500 |
| 3. | Pasvalio rajono skautų organizacija |  500 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pasvalio rajono savivaldybės tarybai

**AIŠKINAMASIS RAŠTAS**

**Dėl lėšų paskyrimo JAUNIMO ORGANIZACIJOMS IR SU JAUNIMU DIRBANČIOMS organizacijoms**

2017 m. rugpjūčio 7 d.

Pasvalys

**1.Problemos esmė.**

Pasvalio rajono savivaldybė kasmet skiria lėšas jaunimo organizacijų įgyvendinamiems projektams finansuoti. Lėšos skiriamos projektams, kuriais siekiama skatinti užimtumą, aktyvinti Pasvalio rajono jaunimo organizacijų bei su jaunimu dirbančių organizacijų veiklą ir plėtrą, skatinti jaunimo dalyvavimą kultūriniame ir visuomeniniame rajono gyvenime. Paskelbus papildomą kvietimą teikti paraiškas gauti finansavimą  konkurso būdu iš Savivaldybės biudžeto lėšų jaunimo ir su jaunimu dirbančių organizacijų projektams finansuoti, gauto 4 paraiškos. Pateiktas projektų paraiškas įvertino Pasvalio rajono savivaldybės jaunimo reikalų taryba ir teikia siūlymą Savivaldybės tarybai skirti lėšas Jaunimo organizacijų ir su jaunimu dirbančių organizacijų projektams finansuoti – 1 700 Eur.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Jaunimo organizacijų ir su jaunimu dirbančių organizacijų įgyvendinami projektai padės sustiprinti šių organizacijų narių tarpusavio bendravimą ir bendradarbiavimą, pagerins jaunimo įsitraukimą į visuomeninę veiklą, skatins pilietiškumą, prisidės prie Jaunimo problemų sprendimo plano įgyvendinimo.

Priimtas sprendimo projektas įtakos kriminogeninei situacijai ir korupcijai neturės.

Priimtas sprendimo projektas  turėtų teigiamos įtakos jaunimo laisvalaikio praleidimui ir užimtumui .

**3. Skaičiavimai, išlaidų sąmatos, finansavimo šaltiniai**.

Lėšos jaunimo organizacijų ir su jaunimu dirbančių organizacijų projektams finansuoti skiriamos iš Savivaldybės biudžeto Bendruomeninės veiklos ir jaunimo rėmimo programos, Jaunimo organizacijų ir jaunimo savanoriškos veiklos skatinimo priemonės (08.01.02.01.01).

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Numatomo teisinio reguliavimo teigiamos pasekmės aptartos šio aiškinamojo rašto 2 dalyje. Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Papildomų teisės aktų priimti nereikia.

**6. Sprendimo projekto iniciatoriai.**

Kultūros ir jaunimo reikalų skyrius.

**7. Sprendimo projekto rengimo metu gauti specialistų vertinimai ir išvados.** Sprendimo projektas parengtas atsižvelgiant į specialistų pateiktas išvadas ir rekomendacijas.

PRIDEDAMA. Pasvalio rajono savivaldybės jaunimo reikalų tarybos posėdžio 2017 m. rugpjūčio 7 d. protokolas Nr. TJ-4.

Kultūros ir jaunimo reikalų skyriaus vyresnioji specialistė I. Mazaliauskienė